open-index/open-wikipedia-markdown huggingface dataset:
நொறுக்குத் தீனி

**நொறுக்குத்தீனி**, ஒரு வகையான உணவுப்பொருளாகும். இது வழக்கமான உணவுடனோ அல்லது தனியாகவோ உண்ணக்கூடியதாகும். பெரும்பாலும் உணவுவேளைகள் தவிர்ந்த, பிற நேரங்களில் எடுத்துக்கொள்ளப்படும். சீவல்கள், உருளைக்கிழங்கு சீவல் உள்ளிட்டவை நொறுக்குத்தீனியாகும்.

## நொறுக்குத்தீனியும் உடல்நலமும்
அதிகப்படியான நொறுக்குத்தீனி உண்பதால் உடற்பருமன் வருவதற்கான வாய்ப்புகள் அதிகமாகிறது. 

நல்ல நொறுக்குத்தீனியில் உயிர்ச்சத்து, குறைந்த நிறைவுற்ற கொழுப்பு, குறைவான சோடியம் ஆகியவை இருக்க வேண்டும் அவ்வாறான நொறுக்குத்தீனியில் சில:
* தானியங்கள்
* வேக வைக்கப்பட்ட முட்டைகள், குறைந்த அளவிலானபாலாடைக்கட்டிகள், இறைச்சிகள்
* கொழுப்புக் குறைவான பால் பொருள்கள்
* பழங்களும் காய்கறிகளும்
* கொட்டைகளும் விதைகளும்

## மேற்கோள்கள்

### மேலதிக மூலங்கள்
* (April 3, 1973.) "America: just one long snack bar." ''Ellensburg Daily Record''. Accessed October 2011.

## வெளி இணைப்புகள்
* Wikibooks Cookbook A collection of recipes from around the world

பகுப்பு:உணவுகள்
மனுமுறைகண்ட வாசகம்

**மனுமுறைகண்ட வாசகம்** என்பது வடலூர் வள்ளலார் ராமலிங்க அடிகள் அருளிய இயற்றமிழ் நூலாகும். மனுநீதிச் சோழன் நீதி கேட்டு
வந்த பசுவிற்காகத் தன் புதல்வனான வீதிவிடங்கனை தேர்க்காலில் ஏற்றி, அக்கன்று போல் மாய்த்துக் கொல்ல ஆணைபிறப்பித்தலும், சிவனருளால் சோழன் மகன் வீதிவிடங்கன் உயிர்ப்பிக்கப்பட்டதையும் கதையாகக் கூறும் நூலாகும். கதை முழுவதையும் ஒருசில வாக்கியங்களில் அமைத்திருப்பது சிறப்பாகும். தென் இந்திய சைவசித்தாந்தக் கழகம் இதனை வெளியிட்டது.

## மேற்கோள்கள்

## வெளியிணைப்புகள்

பகுப்பு:19 ஆம் நூற்றாண்டுத் தமிழ் நூல்கள்
பகுப்பு:நூல்கள் பற்றிய குறுங்கட்டுரைகள்
பேக்கல்

top|thumb|200x200px|பேக்கல் கோட்டை
**பேக்கல்** (*Bekal*) என்பது கேரள மாநிலத்தில் காசர்கோடு மாவட்டத்திலுள்ள பள்ளிக்கரை கிராமத்தில் அமைந்திருக்கின்ற ஒரு கடலோரப் பகுதி ஆகும். மாவட்டத்தின் முதன்மையான பொழுதுபோக்கிடங்களில் ஒன்றாகவும் இது விளங்குகின்றது. பேக்கல் காசர்கோடு நகரத்திலிருந்து 14 கி.மீ தெற்கில் அமைந்திருக்கின்றது. பேக்கல் என்ற பதம், வலிய குளம் (பலிய குளம்) என்ற சொல்லிருந்து உருவானதாக புகழ்பெற்ற கன்னட எழுத்தாளர் ராமநாயக் கருதுகின்றார். இப் பெயரே பேக்குளம் என்றாகி பின்னர் பேக்கல் என்றாக உருமாறியதாக இருக்கும் எனக் கருதப்படுகின்றது. 

பேக்கல் கோட்டை கேரளத்தின் மிகப் பெரிய கோட்டைகளில் ஒன்றாகும். திட்டமிட்டு வடிவமைக்கப்பட்டதாகவும் இது விளங்குகின்றது. கோட்டையில் நின்று கடற்கரையின் அழகை கண்டு ரசிக்கவும், அதன் வனப்பைக் காணவும் பெருமளவிலான சுற்றுலாப் பயணிகள் இங்கு வருகிறார்கள். கேரளத்தின் மிக முக்கியமான சுற்றுலா தலங்களில் ஒன்றாக இது இன்று மாற்றம் கண்டிருக்கின்றது. இக் கோட்டைக்குள் காணப்படும் படிகள் ஒரு சுரங்கத்தைச் சென்றடைந்து, அது அரபிக் கடலைத் தடுக்கின்ற மதிலிற்கு அப்பால் போய் இணைகின்றது. கடலருகே கோட்டையில் அமைந்திருக்கும் வட்டமான கோட்டைச் சுவர் கடலில் இறங்குமுகமாக கட்டப்பட்டிருக்கின்றது. பிரபல தமிழ்த் திரைப்படமான பம்பாயில் வருகின்ற புகழ்பெற்ற *உயிரே...* என்ற திரைப்பாடல் இக் கோட்டையிலேயே படமாக்கப்பட்டது என்பதும் குறிப்பிடத்தக்கது .


File:Bekalfort_1.jpg|கோட்டைக்குள் காணப்படும் படிகள்.
File:Bekalfort_2.jpg|கோட்டைக் கொத்தளத்திலிருந்து ஒரு பாகம்.


## குறிப்புகள்

பகுப்பு:காசர்கோடு மாவட்டத்தில் உள்ள ஊர்களும் நகரங்களும்
பகுப்பு:கேரளக் கோட்டைகள்
புதர்க்காடு

right|thumb|ஹவாய் தீவில் காணப்படும் ஒரு புதர்க்காடு.
**புதர்க்காடுகள், புதர்வெளிகள், பற்றைகள்** (English: Shrubland) என்பவை புதர்ச் செடிகள் நிறைந்த காட்டுப் பகுதிகளைக் குறிக்கும். இக் காடுகளில் புற்கள், செடிகள், வேர்த் தண்டுச் செடிகள் நிறைந்தும் காணப்படும். இவ் வகைக் காடுகள் இயற்கையாக தோன்றக் கூடியவை. சில சமயம் மனித நடமாட்டங்களின் விளைவுகளாலும் இவ் வகைக் காடுகள் உருவாகக் கூடும். தொடர்ச்சியாக புதர்கள் மண்டிக் கிடக்கும் காட்டுப் பகுதிகளாக இவை காணப்படுவது உண்டு. சில சமயங்கள் காட்டுத் தீ போன்றவைகளால் பெருங்காடுகள் அழிந்து புதர்க்காடுகளாக உருமாறிவிடுவதும் உண்டு. புதர்க்காட்டுப் பகுதிகளில் மனிதக் குடியிருப்புக்களை உருவாக்குவது ஆபத்தானது. ஏனெனில் காட்டுத் தீ பரவும் அபாயம் அங்கு எப்போதும் உண்டு. 

## வகைகள்

புதர்க்காடுகளில் வளரக்கூடிய தாவரங்களின் உயிர்த்தன்மையைப் பொறுத்து, அவை பல வகைகளாக பிரிக்கப்படுகின்றன. உலக வனவிலங்கு நிதியம் புதர்க்காடுகளை கீழ்கண்ட வகைகளில் பிரிக்கின்றது.

**பாலைவனப் புதர்க்காடுகள்**

பாலைவனச் செடிகள் அதிகம் காணப்பட்டால், மணற்பாங்கான நிலப்பரப்பையும், வறட்சியான சூழலையும் கொண்டிருந்தால் அவற்றை பாலைவனப் புதர்க்காடுகள் என அழைப்பர். இவ் வகைப் புதர்க்காடுகளில் கள்ளிச் செடிகள், முள் செடிகள் அதிகம் காணப்படும்.

**மத்தியதரை புதர்க்காடுகள்**

மத்தியதரைக் காடுகள், மரக்காடுகள் போன்றவைகளில் இவ் வகைப் புதர்க்காடுகள் காணப்படுகின்றன. உலகின் ஐந்து மத்தியதரை வகை காலநிலைப் பகுதிகளிலும் இவ் வகைப் புதர்க்காடுகள் அமைந்துள்ளன. பெரும்பாலும் கடற்கரைச் சார்ந்த உப்பளப் பகுதிகளில் இவை அதிகம் காணப்படுகின்றன.

**நாட்டுப்புற புதர்க்காடுகள்**

வண்டல் பகுதிகளில் இவ்வகைப் புதர்க்காடுகள் அதிகம் காணக்கிடைக்கின்றன. போர்த்துக்கல் நாட்டின் மத்தாஸ் பகுதியில் இவ்வகைப் புதர்க்காடுகளைக் காணலாம். புளோரிடா புதர்வெளிகளும் இவ் வகையினிலேயே அடங்கும்.

**குட்டைப் புதர்க்காடுகள்**

குட்டைப் புதர்ச்செடிகள், படரும் கொடிப் புதர்ச் செடிகள் அதிகம் தென்படும் பகுதிகளை குட்டைப் புதர்க்காடுகள் என்பர். மத்தியதரை வகை காலநிலைப் பகுதிகளில் இவை அதிகம் காணப்படுகின்றன.

## குறிப்புகள்

பகுப்பு:காடுகள்
பாட்சி ஓ’கானெல் செர்மன்

**பாட்சி ஓ’கானெல் செர்மன்** (*Patsy O'Connell Sherman*, செப்டம்பர் 15, 1930 - பிப்ரவரி 11, 2008), ஓர் அமெரிக்க வேதியியலாளர். சுகாட்ச்கார்டின் இணைப் புனைவாளர், 3எம் பொருள்கள், கறை விலக்கி மற்றும் நீடித்துழைக்கும் நீர்த்தடுப்பி ஆகையவற்றின் புதுமைப் புனைவாளர் ஆவார்.

## தகைமைகள்
*2011இல் மின்னசோட்டா அறிவியல் தொழில்நுட்பப் புகழ்முற்றப் பட்டியலில் சேர்க்கப்பட்டார்.
*2001இல் தேசியப் புதுமைப்புனைவாளர் புகழ்முற்றப் பட்டியலில் இணைக்கப்பட்டார். மேலும் அதன் இயக்குநர்கள் குழும வாரியத்திலும் செயல்பட்டார்.
*1991இல் ஜோசப் எம். பீடன்பாக் தகைமைப்பணி விருதை அமெரிக்கப் பொறியியல் கள்விக்கழகத்திடம் இருந்து பெற்றார்.
*1975இல் அறிவியல் ஆராய்ச்சிக்கான தகவுறு முன்னாள் மாணவர் சுட்டி விருதைப் பெற்றுள்ளார்.
*2010இல் வணிக வரலாற்று அலைவரிசையில் மே 24 புதுமைப்புனைவாளர் வார நிகழ்வில் ஒளிபரப்பப்பட்டார்.

## மேற்கோள்கள்

## வெளி இணைப்புகள்
* Patsy Sherman, Invention of Scotchgard Stain Repellent

பகுப்பு:1930 பிறப்புகள்
பகுப்பு:அமெரிக்க வேதியியலாளர்கள்
பகுப்பு:பெண் வேதியியலாளர்கள்
பகுப்பு:2008 இறப்புகள்
பகுப்பு:பெண் கண்டுபிடிப்பாளர்கள்
பகுப்பு:அமெரிக்கக் கண்டுபிடிப்பாளர்கள்
மொண்டேவீடியோ

**மொண்டெவீடியோ** (*Montevideo*, ) உருகுவையின் தலைநகரும், மிகப் பெரிய நகரமும், துறைமுக நகரமும் ஆகும். 2011 கணக்கெடுப்பின் படி, இதன் ம்க்கள்தொகை 1,319,108 ஆகும். இது நாட்டின் மொத்த மக்கள்தொகையில் மூன்றில் ஒரு பங்காகும். பரப்பளவு 194 சதுரகிமீகள். அமெரிக்காக்களின் தென்முனையில் உள்ள இந்நகரம், உருகுவையின் தென்கரையில் அமைந்துள்ளது.

மொண்டெவீடியோ நகரம் 1724 ஆம் ஆண்டில் புரூனோ மொரீசியோ டெ சபாலா என்ற எசுப்பானியப் போர் வீரரால் நிறுவப்பட்டது. 1807 ஆம் ஆண்டில் இந்நகரம் சிறிது காலம் பிரித்தானியரின் ஆட்சியில் இருந்தது. முதலாவது உலகக் கால்பந்துப் போட்டிகள் அனைத்தும் இந்நகரிலேயே நடைபெற்றன. தெற்கத்திய பொதுச் சந்தையின் நிருவாகத் தலைமையகம் மொண்டெவீடியோவில் அமைந்துள்ளது.

## மேற்சான்றுகள்

பகுப்பு:உருகுவையின் நகரங்கள்
பகுப்பு:தென் அமெரிக்கத் தலைநகரங்கள்
சென்னராயன்பள்ளி பாறை ஓவியங்கள்

**சென்னராயன்பள்ளி பாறை ஓவியங்கள்** என்பன, குடியாத்தத்துக்கு அருகில் உள்ள சென்னராயன்பள்ளி என்னும் ஊரில் உள்ள பாறை ஓவியங்களைக் குறிக்கும். இவ்வூர் சென்னராயனபள்ளி, சென்ரையன்பள்ளி போன்ற பெயர்களாலும் குறிப்பிடப்படுவது உண்டு.

இந்த ஓவியங்களில் விலங்கு உருவங்களும், மனித உருவங்களும் காணப்படுகின்றன. இவ்வோவியங்களில் பெரும்பாலானவற்றின் கருப்பொருட்கள் வேட்டை, வழிபாடு என்பன தொடர்பானவையாகக் காணப்படுகின்றன. புலிமீது நிற்கும் ஒரு மனிதனும், அவனது தலைக்குப் பின்னால் ஒரு ஒளிவட்டமும் ஒரு ஓவியத்தில் காணப்படுகின்றன. இது புலியோடு போரிட்டு இறந்த வீரனைக் குறிப்பதாக இருக்கலாம் என்று சில ஆய்வாளர்கள் கருதுகின்றனர். மனிதர் குதிரை மீது அமர்ந்த நிலையில் உள்ள ஓவியங்களும் இங்கு உள்ளன. இங்குள்ள ஓவியங்களில் பெரும்பாலானவை கோட்டுருவ ஓவியங்களாகும்.

இந்த ஓவியங்கள் தொல்பழங்காலத்தைச் சேர்ந்தவை அல்ல என்று இந்த ஓவியங்களை ஆய்வுசெய்த இராசு பவுன்துரை கருதுகிறார்.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப., மதிவாணன், இரா., தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.
* Dayalan, D., Rock Art in Tamilnadu and its Archaeological Perspective.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
ஆனந்தபுரத்து வீடு

**ஆனந்தபுரத்து வீடு** என்பது 2010ஆவது ஆண்டில் வெளியான ஒரு இந்திய தமிழ்த் திரைப்படமாகும். இதனை மர்மதேசம், விடாது கருப்பு, சிதம்பர ரகசியம் உள்ளிட்ட தொலைக்காட்சித் தொடர்களை இயக்கிய நாகா இயக்கியிருந்தார். நந்தா, சாயா சிங் ஆகியோர் முக்கிய கதாபாத்திரங்களில் நடித்த இத்திரைப்படம் இயக்குநர் நாகா இயக்கிய முதல் திரைப்படமாகும். இயக்குநர் சங்கரின் *எஸ் பிச்சர்ஸ்* நிறுவனம் தயாரித்த இத்திரைப்படத்திற்கான கதையை நாகா, சரத் அரிதாசன், இந்திரா சௌந்தரராஜன் ஆகியோர் எழுதியிருந்தனர். இத்திரைப்படம் 2010 சூலை 9 அன்று வெளியானது. இத்திரைப்படம் வணிக ரீதியாக சிறப்பான வெற்றியைப் பெற்றது.

## நடிகர்கள்
* நந்தா - பாலா 
* சாயா சிங் - ரேவதி (பாலாவின் மனைவி)
* ஆர்யன் - ஆனந்த் பாலா 
* கிருஷ்ணா - ஜீவா 
* கலைராணி - மயிலம்மா 
* லாவண்யா - ராதிகா 
* மேக் வார்ன் பந்த் - சசிகாந்த் 
* கணேஷ் பாபு - ரத்தினம் 
* சாம்சன் டி வில்சன் - நட்வர்லால் 
* கார்த்திகேயன் - பேய் ஓட்டும் ஆசாரி

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
சிறுமலை பாறை ஓவியங்கள்

**சிறுமலை பாறை ஓவியங்கள்** என்பன, திண்டுக்கல் மாவட்டத்தில், அருவிமலை என்னும் இடத்தில் அமைந்துள்ள சிறிய மலைப்பகுதியில் காணப்படும் பாறைகளில் வரையப்பட்டுள்ள பழங்கால ஓவியங்களைக் குறிக்கும். இவற்றுள் தொன்மையானவையும், பிற்காலத்தனவுமான ஓவியங்கள் கலந்து காணப்படுகின்றன.

விலங்குகளினதும், மனிதரதும் உருவங்கள் இவ்வோவியங்களில் காணப்படுகின்றன. விலங்குகள் தம்மிடையே சண்டையிடும் காட்சிகளும், வேட்டைக் காட்சிகளும் இவ்வோவியங்களில் காணக்கிடக்கின்றன. இங்குள்ள ஓவியங்களில் காணப்படும் மனித உருவங்கள் கோட்டுருவங்களாக அன்றி, பட்டையாக நிறம் தீட்டப்பட்டுக் காணப்படுகின்றன. இவற்றுட் சில வெள்ளை நிறமும், வேறு சில சிவப்பு, வெள்ளை ஆகிய இரு நிறங்களிலும் வரையப்பட்டுள்ளன.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D., Rock Art in Tamilnadu and its Archaeological Perspective.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
காமயகவுண்டன்பட்டி பாறை ஓவியங்கள்

**காமயகவுண்டன்பட்டி பாறை ஓவியங்கள்** என்பன, தேனி மாவட்டத்தில் கம்பம் பள்ளத்தாக்குக்கு அண்மையில் அமைந்துள்ள காமயகவுண்டன்பட்டி சங்கிலிக்கரடு குன்றுப் பகுதியில் காணப்படும்  பாறை ஓவியங்களைக் குறிக்கும். 

இப்பகுதிக் குகைகளில் பெருங்கற்காலத்தைச் சேர்ந்த தொன்மையான பல தொல்பொருட்களும் கிடைத்துள்ளன. இப்பகுதிக் குகைகள் பழங்காலத்தில் மனித உறைவிடங்களாக இருந்ததாகத் தெரிகின்றது. இங்குள்ள படப்புப்பாறை என்னும் பாறை ஒன்றுள்ளது. இங்கு அக்காலத்தில் வழிபாடுகளும், சடங்குகளும்  இடம்பெற்று வந்ததாகச் சொல்லப்படுகிறது. இப்பாறையில் பல ஓவியங்கள் காணப்படுகின்றன. 

இங்குள்ள ஓவியங்களில் கொம்புகளுடன் கூடிய மாட்டின் தலையைக் காட்டும் ஓவியம், படகின் மீது மனிதன் ஒருவன் நிற்பது போன்ற ஓவியம் என்பன குறிப்பிடத்தக்கவை. மாட்டுத்தலை வெள்ளை வண்ணத்தால் நிரப்பி வரையப்பட்டுள்ளது. அதேவேளை, படகில் நிற்கும் மனித உருவம் கோட்டுருவப் படமாக வரையப்பட்டுள்ளது. இப்பகுதியில் கிடைத்த தொல்பொருட்களில் பல நிறந்தீட்டப்பட்ட மட்பாண்டங்களும் கிடைத்துள்ளன. இதனால், இப்பகுதியில் பழங்காலத்திலேயே நிறந்தீட்டும் முறை வளர்ச்சி அடைந்திருந்ததாகத் தெரிகிறது.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D., Rock Art in Tamilnadu and its Archaeological Perspective.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
கால்சியம் அயோடேட்டு

**கால்சியம் அயோடேட்டு** *(Calcium iodate)* என்பது Ca(IO3)2 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். கால்சியம் இரட்டையூட்ட நேரயனியும் அயோடேட்டு எதிரயனியும் சேர்ந்து இந்தக் கனிம வேதியியல் சேர்மம் உருவாகிறது. நிறமற்ற உப்பான இச்சேர்மம் இயற்கையில் லாவுடரைட் என்ற கனிமமாக சிலியில் உள்ள அடகாமா பாலைவனத்தில் கிடைக்கிறது

## தயாரிப்பு மற்றும் வினைகள்
கால்சியம் அயோடைடின் நேர்மின்முனை ஆக்சிசனேற்றம் வழியாக கால்சியம் அயோடேட்டைத் தயாரிக்க முடியும் அல்லது அயோடின் கரைந்துள்ள நீர்த்த சுண்ணாம்புக் கரைசல் வழியாகக் குளோரினைச் செலுத்துவதன் மூலமும் இதைத் தயாரிக்க முடியும்.

## பயன்கள்
வர்த்தக நோக்கிலான அயோடின் சேர்மங்களுக்கு இது ஒரு முன்னோடியாக விளங்குகிறது. தாதுப் பொருட்களை ஒடுக்குதல் என்ற மரபுவழி உலோகவியல் செயல்முறையில் நீர்த்த விளைபொருட்கள் சோடியம் பைசல்பைட்டுடன் சேர்க்கப்பட்டால் அங்கு சோடியம் அயோடைடு உருவாகிறது. விகிதச்சம பொதுவாதல் வினையின் வழியாக சோடியம் அயோடைடு அயோடேட்டு உப்புடன் சேர்ந்து தனிமநிலை அயோடினை உற்பத்தி செய்கிறது.
  
கோழிப்பண்ணைகளில் கோழிகளுக்கான அயோடின் துணைவுணவாக இது கோழிகளுக்குக் கொடுக்கப்படுகிறது.

குழைமம் மற்றும் மேற்பூச்சுக் களிம்புகளில் நாற்றம் நீக்கியாகவும் கிருமிநாசினியாகவும் கால்சியம் அயோடைடு பயன்படுகிறது.

## மேற்கோள்கள்

பகுப்பு:கிருமி நாசினிகள்
பகுப்பு:கால்சியம் சேர்மங்கள்
பகுப்பு:அயோடேட்டுகள்
பகுப்பு:ஆக்சிசனேற்றிகள்
பகுப்பு:கனிம வேதியியல் சேர்மங்கள்
பெட்டி நெசுமித் கிரகாம்

**பெட்டி கிளேர் கிரகாம்** (மார்ச் 23, 1924 – மே 12, 1980) ஓர் அமெரிக்கத் தட்டச்சாளரும் வணிகக் கலைஞரும் ஆவார். இவர் ஒரு புதுமைப்புனைவாளர் ஆவார். இவர் வெண்மையாக்கி நீர்மத்தை உருவாக்கினார்.. இவர் மங்கீசு குழும உரிமையாளரான இசைக்கலைஞர் மைக்கேல் நெசுமித்தின் தாயார்.

## மேற்கோள்கள்

## மேலும் படிக்க

*

## வெளி இணைப்புகள்

*Bette Nesmith Graham, Liquid Paper Inventor

பகுப்பு:1924 பிறப்புகள்
பகுப்பு:1980 இறப்புகள்
பகுப்பு:அமெரிக்கக் கண்டுபிடிப்பாளர்கள்
பகுப்பு:பெண் கண்டுபிடிப்பாளர்கள்
பீட்டர் வான் தெ கேம்ப்

**பியேத் வான் தெ கேம்ப்** (திசம்பர் 26, 1901, கேம்பென்  &ndash; மே 18, 1995, ஆம்சுடெராம்), அமெரிக்காவில் **பீட்டர் வான் தெ கேம்ப்** என அழைக்கப்பட்டவர் ஒரு டச்சு வானியலாளர்ஆவார். இவர் தன் வாழ்நாள் முழுதும் அமெரிக்காவிலேயே வாழ்ந்தார். இவர் சுவர்த்மோர் கல்லூரியில் வானியல் பேராசிரியராகவும் 1937இல் இருந்து 1975 வரை அக்கல்லூரியின் சுபிரவுல் வான்காணகத்தின் இயக்குநராகவும் இருந்தார். இவர் வானளவையியலில் தேர்ந்தார், விண்மீன்களின் சரியான இயக்கத்தைப் பற்றியும் இடமாறு தோற்றங்கலைப் பற்றியும் ஆய்வு செய்தார். இவர் 1969களில்  கோளமைப்புள்ள பெர்னார்டு விண்மீனைப் பற்றி வெளியிட்டபோது பொதுக்கவனத்துக்கு வந்தார், ஆனால் அது சரியன்று என இப்போது நிறுவப்பட்டுள்ளது.

## வாழ்க்கை

## தகைமைகளும் விருதுகளும்
இவர் 1965இல் ரிட்டன்வுசு வானியல் கழகத்தால் ரிட்டனவுசுப் பதக்கம் வழங்கப்பட்டார்.
இவர் 1982இல் பிரெஞ்சு வானியல் கழகத்தால்  யூல்சு ஜான்சன் பரிசு வழங்கப்பட்டார்.

சுவார்த்மோர் கல்லுரியின் புது வான்காணகம் 2009இல் இவரது பெயரிடப்பட்டது.

## மேற்கோள்கள்

*

## வெளி இணைப்புகள்
*Peter van de Kamp - Biography

பகுப்பு:1901 பிறப்புகள்
பகுப்பு:1995 இறப்புகள்
கேம்ப், பீட்டர்
பகுப்பு:அமெரிக்க வானியலாளர்கள்
உரைத்துணை

**உரைத் துணை (Subtitles)** என்பது திரைப்படங்களில் வரும் வசனங்களின் தொகுப்பாக இருக்கும். இது திரைப்படம் திரையிடப்படும்பொழுதே திரையின் கீழ் காட்டப்படும். பெரும்பாலும் வேற்று மொழிப் படங்களுக்கு இணையாக தம் மொழியில் மொழிபெயர்ப்பை உரைத் துணையாக வெளியிடுவர். கதாப்பாத்திரங்கள் பேசுவது எழுத்துவடிவில் காண்பிக்கப்படும். இது காது கேளாதோருக்கும் உதவும். கணினியில் விளையாட்டுகளுக்கும் உரைத் துணைகள் வழங்கப்படுவதுண்டு. அரபுநாடுகள், பிரான்ஸ் போன்ற நாடுகளில் படங்களை வேற்றுமொழி திரைப்படங்களை வெளியிட அவர்களின் மொழிகளில் உரைத்துணை இல்லையென்றால் அங்கு படங்களைத் தணிக்கை செய்து வெளியிட இயலாத சட்ட சிக்கல்களும் உள்ளன.

## மேற்கோள்கள்

பகுப்பு:திரைப்படத் தயாரிப்பு தொழில்கள்
பகுப்பு:மொழிபெயர்ப்பு
பகுப்பு:தொழில்நுட்பமும் சமூகமும்
ஜோத்பூர் சந்திப்பு தொடருந்து நிலையம்

**ஜோத்பூர் சந்திப்பு தொடருந்து நிலையம்**, ஜோத்பூரில் உள்ளது. இது வடமேற்கு ரயில்வேயின் கட்டுப்பாட்டில் உள்ளது.

## வண்டிகள்
*ஜோத்பூர் - பாந்திரா முனையம் சூர்யநகரி விரைவுவண்டி
*பிகானேர் − பாந்திரா முனையம் ரண்கபூர் விரைவுவண்டி
*ஜோத்பூர் − தில்லி சராய் ரோகில்லா ராஜஸ்தான் சம்பர்க் கிராந்தி விரைவுவண்டி
*அகமதாபாத்−ஜம்மு தாவி விரைவுவண்டி
*ஜோத்பூர் − ஹசரத் நிசாமுதீன் விரைவுவண்டி
*ஜோத்பூர் - ஹால்டா ஜலத் விரைவுவண்டி
*ஜோத்பூர் − இந்தூர் ரண்தம்போர் விரைவுவண்டி

## சான்றுகள்

## மேற்கோள்கள்

பகுப்பு:இராசத்தான் மாநிலத்திலுள்ள தொடருந்து நிலையங்கள்
பகுப்பு:ஜோத்பூர் மாவட்டம்
இருதலை மணியன்

**இருதலை மணியன்** அல்லது **சிவப்பு உழவன் பாம்பு**  நாட்டுப் புறத்தில் **இருதலை பாம்பு** (Eryx johnii ) என அழைக்கப்படுவது ஒரு பாம்பு ஆகும். இப்பாம்புகள்  ஈரான் , பாக்கித்தான் ,  இந்தியா . போன்ற நாடுகளில் காணப்படுகிறது.
## விளக்கம்

வளர்ந்த இப்பாம்புகள்  இரண்டு அடி (61 செ.மீ) நீளம் உடையவை. அரிதாக சில சமயம் மூன்று அடி   (91 செ.மீ) உடையதாகவும் இருக்கும். இந்த பாம்பு வளைகளில் வாழக்கூடியது. இதற்கு  ஆப்பு வடிவ குறுகிய மூக்கும், மிகச் சிறிய கண்களும் உள்ளன. உடல் கொஞ்சம் பளபளப்பான  செதில்கள் கொண்டு உருளை வடிவில் தடித்த உடலுடன் இருக்கும். இதன் வால் மழுங்கி மொட்டையாக இருக்கும். இது  செம்பழுப்பு மற்றும் சாம்பல் நிறம் அல்லது மஞ்சள்-பழுப்பு நிறத்தில் இருக்கும். இந்த பாம்புகள் பயந்த, கூச்சம் நிறந்த பாம்பாகும். இது யாரையும்  கடித்ததாக  எந்த பதிவு இல்லை.

## புவியியல் எல்லை

இப்பாம்பு ஈரானில் இருந்து பாக்கித்தான் வரை கண்டுபிடிக்கப்பட்டுள்ளது, இந்தியாவின் மேற்கு,  வடமேற்கு,  தெற்கில்,  தரங்கம்பாடி, தஞ்சை, திருச்சி போன்ற இடங்களில் காணப்படுகிறது.
## வாழ்விடம்

இப்பாம்பு பாம்பு உலர்ந்த வறட்சி மிக்க சமவெளிகளிலும், குறுங்காடுகளிலும் காணப்படுகிறது. இது மணற் பாங்கான இடத்தை விரும்புகிறது. 

## நடத்தை

இரவில் இரை தேடக்கூடிய மிகச்சாதுவான பாம்பு இது. பிடிக்கப்போனால் தனது உடலை சுருட்டி தலையை அதன் அடியில் வைத்துக்கொள்ளும். தன் மொட்டைவாலை ஆட்டி கவனத்தை திசைதிருப்பும்.
## உணவு
இதன் முக்கிய உணவு, எலிகள் போன்ற கொறித்துண்ணிப் பாலூட்டிகள் ஆகும்.

## இனப்பெருக்கம்

பெண் பாம்புகள் தன் உடலுக்குள்ளேயே முட்டைகளை வைத்திருந்து  குஞ்சுகளை உண்டாக்கி   ஒரு நேரத்தில்  14 குட்டிகள்வரை  பெற்றெடுக்கும்.
## சட்டவிரோத வர்த்தகம்
இப்பாம்புகளுக்கு முன்பக்கமும் பின்பக்கமுமாக இரட்டைத் தலை உள்ளது போன்ற தோற்றம் காரணமாகவும், எய்ட்சுக்கு இதில் மருந்து உள்ளது  என்ற தவறான நம்பிக்கையாலும் இவ்வகைப் பாம்புகளுக்கு ஆபத்து ஏற்பட்டுள்ளது. இந்தியாவில்  இந்திய வனவிலங்கு பாதுகாப்பு சட்டம், 1972, கீழ் இவ்வினங்களின் சட்டவிரோத வர்த்தகம் தடைசெய்யப்பட்டதாகும். 

## மேற்கோள்கள்

பகுப்பு:நச்சுத்தன்மை அற்ற பாம்புகள்
பகுப்பு:தமிழ்நாட்டுப் பாம்புகள்
வெள்ளருக்கம் பாளையம் பாறை ஓவியங்கள்

**வெள்ளருக்கம் பாளையம் பாறை ஓவியங்கள்** என்பன, கோயம்புத்தூருக்கு சற்றுத் தொலைவில் அமைந்துள்ள வெள்ளெருக்கம் பாளையம் என்னும் ஊரில் உள்ள கருமலை அல்லது வேட்டைக்காரன்மலை என அழைக்கப்படும் மலைப் பகுதியில் உள்ள பாறைகளில் தீட்டப்பட்டுள்ள ஓவியங்களைக் குறிக்கும். இங்கு, விலங்குகள், பிராணிகள், மனிதர்கள் போன்ற உருவங்கள் வரையப்பட்டுள்ளன.

## ஓவியங்கள்
இங்குள்ள ஓவியங்களில், வேட்டைக் காட்சிகள், நடனக் காட்சிகள் என்பனவும் அடங்குகின்றன. ஓர் ஓவியத்தில் ஏழு மனித உருவங்கள் கைகோர்த்தபடி நிற்கும் காட்சி காணப்படுகிறது. இவ்வுருவங்களின் தலையில் தலைப்பாகை போல் வரையப்பட்டுள்ளதால் இவை ஆண்களின் உருவமாக இருக்கலாம் எனவும், இது ஒரு நடனக் காட்சியைக் குறிப்பதாகவும் சில ஆய்வாளர்கள் கருதுகின்றனர். இன்னோர் ஓவியத்தில், குதிரைமீது அமர்ந்திருக்கும் மனித உருவம் காணப்படுகிறது. அம்மனிதனின் இடது கை கடிவாளத்தைப் பிடித்திருப்பதுபோல் இருக்க, உயர்த்திய வலதுகையில் ஈட்டி போன்ற ஆயுதம் எறிவதற்குத் தயாராக இருப்பதுபோல் காட்டப்பட்டுள்ளது. யானைகளும், யானையின் மீது மனிதன் அமர்ந்திருப்பது போன்ற காட்சிகளும் இங்கே உள்ளன.  

## காலம்
பெருங்கற்காலத்தைச் சேர்ந்தனவாகக் கருதப்படும் இவ்வோவியங்கள், கி.மு 500 ஆண்டுக் காலப்பகுதியைச் சேர்ந்தவையாக இருக்கக்கூடும் என்பது சில ஆய்வாளர்களின் கருத்தாகும்.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D., Rock Art in Tamilnadu and its Archaeological Perspective.
* ANCIENT PAINTINGS - Narasimapuram (Vettaikkaranmalai)  Department of Archaeology

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
வேர்த் தண்டு

right|thumb|இஞ்சி வேர்கள்

**வேர்த் தண்டு ** (English: Geophytes) தாவரங்கள் என்பவை நிலத்திற்கு அடியில் வளரக் கூடிய சதைப்பற்றுள்ள பாகங்களைக் கொண்ட தாவர இனங்கள் ஆகும். இவற்றுக்கு **புவிவளரிகள், தரைக்கீழ்த் தாவரங்கள் **என வேறு பெயர்களும் இருக்கின்றன. இவற்றின் ஆயுட்காலம் ஓராண்டு மட்டுமே. தண்டுக்கிழங்குகள், கிழங்குகள், முகிழுருவான தண்டுகள், முகிழுருவான வேர்கள் என வேர்த் தண்டுகள் பலவகைகளாக பிரிக்கப்படுகின்றன. இத் தாவரங்களின் வேர்த் தண்டுப் பாகங்கள் கடுங்குளிர், கடும் வெயில், வறட்சிக் காலங்களில் மண்ணோடு மண்ணாக இருந்து ஏதுவான காலநிலை வரும்போது முளைத்து வளரக் கூடிய ஆற்றல் கொண்டவை. கேரட், முள்ளங்கி, பீட்டுரூட்டு, இஞ்சி போன்றவை இவ் வகைத் தாவரங்களைச் சேர்ந்த சில முக்கியமான கிழங்கு வகைகள் ஆகும்..


## சேமிப்பு வேர்கள்
இந்த வேர்த் தண்டு தாவர வகைகளில் முக்கியமான பாகம் அதன் சேமிப்பு வேர்கள். அத் தாவரங்களுக்குத் தேவையான உணவை வேர்களில் சேமித்து வைப்பதனால் அதன் வேர்கள் பருத்து சதைப்பற்றுடன் காணப்படுகின்றன. இவற்றை வேர்க் கிழங்குகள் எனவும் சொல்வார்கள். 

## குறிப்புகள்

பகுப்பு:தாவர அமைப்பியல்
சேமிப்பு வேர்

right|thumb|இஞ்சி வேர்கள்

**சேமிப்பு வேர்கள்** (English: Underground storage organ) என்பவை சில தாவரங்களின் முதன்மை வேர்களோ, வேற்றிட வேர்களோ உணவைச் சேமித்து வைப்பதனால் பருத்து சதைப்பற்றுடன் காணப்படும். அந்த பருத்தப் பாகங்கள் சேமிப்பு வேர்கள் எனவும், வேர்க் கிழங்குகள், கிழங்குவேர்கள் எனவும் அறியப்படுகின்றன. இவ்வகை வேர்கள் காணப்படும் தாவர இனங்கள் வேர்த் தண்டுத் தாவரங்கள் என அழைக்கப்படுகின்றன.

## வகைகள்

சில வேர்த் தண்டுச் செடிகளில் முதன்மை வேர்களிலேயே சேமிப்பு வேர்கள் காணப்படுகின்றன. அதன் வடிவங்களின் அடிப்படையில் மூன்று வகைகளாக பிரிக்கப்படுகின்றன. கூம்பு வடிவம் (எ.கா கேரட்டு), கதிர்வடிவம் (எ.கா முள்ளங்கி), பம்பர வடிவம் (எ.கா பீட்டுரூட்டு).

அதே போல சில வேர்த் தண்டுச் செடிகளில் வேற்றிட வேர்களிலேயே சேமிப்பு வேர்கள் காணப்படுகின்றன. அவ்வகைத் தாவரங்களின் வேர்க் கிழங்குகளை மூன்று வகையாக பிரிப்பர். கிழங்கு வேர்கள் (எ.கா சர்க்கரை வள்ளி கிழங்கு), கொத்து வேர்கள் (எ.கா டாலியா), முடிச்சு வேர்கள் (எ.கா மஞ்சள்).

## குறிப்புகள்

பகுப்பு:தாவர அமைப்பியல்
பகுப்பு:உயிரியல் துறைச்சொற்கள்
ஆர்சனிக் முப்புரோமைடு

**ஆர்சனிக் முப்புரோமைடு** *(Arsenic tribromide )* என்பது AsBr3  என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இந்த பட்டைக்கூம்பு மூலக்கூறு மட்டுமே அறியப்பட்டுள்ள இருபடி ஆர்சனிக் புரோமைடு சேர்மமாகும். மிகவுயர் ஓளிவிலகல், தோராயமாக 2.3 பெற்றிருப்பதாலும், உயர் எதிர்காந்த ஏற்புத்திறன் கொண்டிருப்பதாலும் AsBr3 மிகுந்த முக்கியத்துவத்தைப் பெறுகிறது. நிறமற்றதாகவும் நீர் ஈர்க்கும் படிகங்களாகவும் காணப்படுகின்ற இச்சேர்மம் ஈரமான காற்றில் புகையும் தன்மை கொண்டிருக்கிறது.

## தயாரிப்பு
ஆர்சனிக் தூளை நேரடியாக புரோமினேற்றம் செய்வதன் மூலமாக ஆர்சனிக் முப்புரோமைடு தயாரிக்கலாம். தனிமநிலை கந்தகத்தின் முன்னிலையில் ஆர்சனிக்(III) ஆக்சைடை முன்னோடியாகக் கொண்டும் மாற்று வழியாகவும் இதைத் தயாரிக்கலாம்:

:2 As2O3  +  3 S  +  6 Br2   →   4 AsBr3  +  3 SO2.

## இதர ஆர்சனிக் புரோமைடுகள்
ஆர்சனிக்கை ஒத்த பாசுபரசின் ஐம்புரோமைடு நன்கு அறியப்பட்டிருந்தாலும் ஆர்சனிக்கின் ஐம்புரோமைடு எதுவும் அறியப்படவில்லை. மீ இணைதிறன் புரோமோ ஆர்சனேட்டு எதிரயனி வகைச் சேர்மங்களின் வரிசை [As2Br8]2−, [As2Br9]3−, மற்றும் [As3Br12]3− என்ற வரிசை ஆர்சனிக் முப்புரோமைடில் இருந்தே தொடங்குகின்றன.
 
கரிம ஆர்சனிக் புரோமைடுகளான (CH3)2AsBr  மற்றும்  (CH3)AsBr2 போன்றவை , தாமிர வினையூக்கியின் முன்னிலையில் சூடான ஆர்சனிக் உலோகத்துடன் மெத்தில் புரோமைடு சேர்த்து வினைப்படுத்துவதால் உருவாகின்றன. இத்தயாரிப்பு முறையானது நேரடிச் செயல்முறையில் மெத்தில் குளோரோசிலேன் தயாரிக்கும் முறையை ஒத்திருக்கிறது. 
 
## பாதுகாப்பு
பொதுவாக ஆர்சனிக் சேர்மங்கள் அனைத்தும் நச்சுத்தன்மை கொண்டவை என்பதால் ஆர்சனிக் முப்புரோமைடும் ஒரு நச்சாகவே இருக்கிறது.

## மேற்கோள்கள்

பகுப்பு:ஆர்சனிக்கு சேர்மங்கள்
பகுப்பு:புரோமைடுகள்
பகுப்பு:ஆர்சனிக் ஆலைடுகள்
பகுப்பு:புற்றுநோய் ஊக்கிகள்
பகுப்பு:புரோமின் சேர்மங்கள்
பகுப்பு:புற்றீணிகள்
ஆர்சனிக் முப்புளோரைடு

**ஆர்சனிக் முப்புளோரைடு** *( Arsenic trifluoride )* என்பது AsF3 என்ற மூலக்கூற்று வாய்ப்பாடு கொண்ட ஒரு வேதிச் சேர்மம்ஆகும். நிறமற்ற நீர்மமாக இருக்கும் இச்சேர்மம் தண்ணீருடன் உடனடியாக வினைபுரிகிறது.

## தயாரிப்பு மற்றும் பண்புகள்
ஆர்சனிக் மூவாக்சைடுடன் ஐதரசன் புளோரைடு சேர்த்து வினைப்படுத்துவதன் மூலமாக ஆர்சனிக் முப்புளோரைடு தயாரிக்க முடியும்.

:6HF + As2O3 → 2AsF3 + 3H2O

வாயு நிலையில் பட்டைக்கூம்பு மூலக்கூறு வடிவில் உள்ள இச்சேர்மம் திண்ம நிலையிலும் காணப்படுகிறது. வாயு நிலையில் உள்ள போது As-F பிணைப்பு நீளம் 170.6 பை.மீ மற்றும் F-As-F பிணைப்புக் கோணம் 96.2° ஆகவும் உள்ளது.

அலோக குளோரைடுகளை, புளோரைடுகளாக  புளோரினேற்றம் செய்ய ஆர்சனிக் முப்புளோரைடு பயன்படுகிறது. இச்செயலின் அடிப்படையில் நோக்கும் போது இது ஆண்டிமனி முப்புளோரைடை விட வினைத்திறன் குறைந்ததாக உள்ளது.
 
AsF4− என்ற எதிர்மின் அயனிகள் கொண்ட சேர்மங்களையும் வேதி வினைகளின் மூலம் தயாரிக்க முடியும். உதாரணம் CsAsF4.பொட்டாசியம் புளோரைடு மற்றும் ஆர்சனிக் முப்புளோரைடு சேர்ந்து உருவாகும்  பொட்டாசியத்தின் KAs2F7 உப்பில் AsF4−  மற்றும் AsF3  அயனிகள் இடைவினையுடன் காணப்படுகின்றன.

SbF5 உடன் வினைபுரிகையில் அயனக் கூட்டுப் பொருள் AsF2+ SbF6− உருவாகிறது
  
## மேற்கோள்கள்

பகுப்பு:ஆர்சனிக்கு சேர்மங்கள்
பகுப்பு:புளோரைடுகள்
பகுப்பு:ஆர்செனிக்கு ஆலைடுகள்
பகுப்பு:புளோரினேற்றிகள்
1732

**1732** (MDCCXXXII) ஒரு செவ்வாய்க்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* சனவரி 21 - உருசியா பாரசீகத்தின் எப்பகுதிக்கும் உரிமை கோர மாட்டாது என இரு நாடுகளுக்கும் இடையே உடன்பாடு எட்டப்பட்டது.
*  ஆகத்து 25 - யாழ்ப்பாணத் தளபதியாக கோல்ட்டெரசு வூட்டெரசு நியமிக்கப்பட்டார்.
* செப்டம்பர் 16 கனடாவின் மொண்ட்ரியால் நகரில் 5.8 அளவு நிலநடுக்கம் இடம்பெற்றது. 300 வீடுகள் வரை சேதமடைந்தன.
* டிசம்பர் 7 - ரோயல் அரங்கு (இன்றைய ரோயல் ஓப்பெரா மாளிகை) இலண்டனில் திறக்கப்பட்டது.
* செனோவாக் குடியரசு கோர்சிகா மீண்டும் கைப்பற்றியது.

## பிறப்புகள்
* பெப்ரவரி 22 - சியார்ச் வாசிங்டன், அமெரிக்காவின் 1வது அரசுத்தலைவர் (இ. 1799)
* மார்ச் 31 - ஜோசப் ஹேடன், ஆத்திரிய இசையமைப்பாளர் (இ. 1809)
* டிசம்பர் 6 - வாரன் ஹேஸ்டிங்ஸ், பிரித்தானிய நிருவாகி (இ. 1818)

## இறப்புகள்
* மார்ச் 5 - முதலாம் தொட்ட கிருட்டிணராச உடையார், மைசூர் மன்னர் (பி. 1702)

## மேற்கோள்கள்

## 1732 நாற்காட்டி
ஈரொட்சிசனைல்

**ஈரொட்சிசனைல்** (*dioxygenyl*, *டையாக்சிசனைல்*) அயன் என்பது O2+ என்னும் வாய்பாட்டை உடைய அரிதான ஒட்சிக்கற்றயன் ஆகும். இதில் இரண்டு ஒட்சிசன் அணுக்களும் +½ என்ற ஒட்சியேற்ற நிலையில் உள்ளன.  இது ஒட்சிசனிலிருந்து ஓர்  எதிர்மின்னியை நீக்குவதன் மூலம் பெறப்படும்.:
: O2 → O2+ + e−

## மேற்கோள்கள்

பகுப்பு:நேர்மின்னயனிகள்
பட்டான்கோட்

**பட்டான்கோட்** அல்லது **பதான்கோட்** என்பது  இந்தியாவின் பஞ்சாப் மாநிலத்திலுள்ள பதான்கோட் மாவட்டத்தின் நிர்வாகத் தலைமையிட நகரமும்,  மாநகராட்சியும் ஆகும். இங்கு இந்திய விமானப்படையின் தளம் அமைந்துள்ளது.

## பதான்கோட் விமானப்படை தளம் தாக்குதல்

பாகிஸ்தானைச் சேர்ந்த  செய்சு இ மொகமது இயக்க  தீவிரவாதிகள் 2 சனவரி 2016 அன்று   பதான்கோட் விமானப்படை தளம் மீது தாக்குதல் நடத்தினர்.

## தட்பவெப்பம்

## போக்குவரத்து

## குறிப்பிடத்தக்கோர்

* வினோத் கண்ணா (நாடாளுமன்ற உறுப்பினர்)
* சித்தார்த் கௌல் (கிரிக்கெட் விளையாட்டு வீரர்)

## சான்றுகள்

## இணைப்புகள்
* பதான்கோட் நகராட்சியின் இணையதளம் 

பகுப்பு:பதான்கோட் மாவட்டம்
பகுப்பு:பஞ்சாபிலுள்ள மாநகரங்கள்
தர்பங்கா சந்திப்பு தொடருந்து நிலையம்

**தர்பங்கா சந்திப்பு தொடருந்து நிலையம்** (நிலையக் குறியீடு : DBG) என்பது இந்திய மாநிலமான பீகாரின் தர்பங்கா மாவட்டத்திலுள்ள தர்பங்காவில் உள்ள ஒரு தொடருந்து நிலையம் ஆகும். 

## வண்டிகள்

இது கிழக்கு மத்திய ரயில்வேயில் முக்கியமான தொடர்வண்டி நிலையமாகும். இது சமஸ்திபூர் - மதுபனி வழித்தடத்தில் உள்ளது.

* பீகார் சம்பர்க் கிராந்தி அதிவிரைவுவண்டி (தர்பங்கா சந்திப்பு - புது தில்லி).

* சுதந்திர சாய்நனி அதிவிரைவுவண்டி (தர்பங்கா சந்திப்பு - புது தில்லி).

* சபர்மதி விரைவுவண்டி (தர்பங்கா சந்திப்பு - அகமதாபாத்).

* கியான் கங்கா விரைவுவண்டி  (தர்பங்கா சந்திப்பு - புனே).

* தர்பங்கா - புரி விரைவுவண்டி  (தர்பங்கா சந்திப்பு - புரி).

## சான்றுகள்

பகுப்பு:இந்தியத் தொடருந்து நிலையங்கள்
பகுப்பு:தர்பங்கா மாவட்டம்
பட்டான்கோட் வானூர்தி நிலையம்

**பட்டான்கோட் வானூர்தி நிலையம்**  என்பது ஓர் இந்திய உள்நாட்டு விமான நிலையம் ஆகும். இதற்கு அருகிலுள்ள பட்டான்கோட் நகரத்திற்கு 3 கிலோ மீற்றர் தொலைவில் இது அமைந்துள்ளது. பட்டான்கோட் வானூர்தி நிலையம் பட்டான்கோட் தொடருந்து நிலையத்திலிருந்து 7 கிலோ மீற்றர் தொலைவில் அமைந்துள்ளது. இந்த விமான நிலையம் 75 ஏக்கர் (அண்ணளவாக) பரந்துள்ளது. இந்த விமான நிலையம் பொதுப் போக்குவரத்திற்கு உகந்ததாக இல்லை, காப் வண்டிகள் மட்டுமே உள்ளன.

பட்டான்கோட் வானூர்தி நிலையத்தை திரு. பிரபுல் பதேலால் திறந்துவைத்தார். பின்னர் விமான போக்குவரத்துத் துறை அமைச்சராக நவம்பர் 21, 2006 அன்று பதவியேற்றார் . இந்த விமான நிலையத்திற்கு பொலிவூட் நடிகரும், குர்தாஸ்பூர் நாடாளுமன்ற உறுப்பினருமான வினோத் கண்ணாவின் உதவியுடன் வசதிகள் செய்துகொடுக்கப்பட்டன.  இவர் பட்டான்கோட்டை சுற்றுலாதளமாகவும், தொழில் மையமாகவும் மாற்ற திடமிட்டிருந்தார். 

### தற்போதைய நிலைமை
இங்கு விமானங்கள் இல்லை 

## மேற்கோள்கள்

பகுப்பு:இந்திய வானூர்தி நிலையங்கள்

பகுப்பு:இந்திய பஞ்சாபில் உள்ள வானூர்தி நிலையங்கள்
பகுப்பு:பதான்கோட் மாவட்டம்
நி. கேல்சந்திர சிங்

**நிங்தோவுகோங்ஜம் கேல்சந்திர சிங்**, இந்திய எழுத்தாளரும், அகராதித் தொகுப்பாளரும், வரலாற்று ஆசிரியரும் ஆவார்.. இவர் *[[மணிப்புரியம்|மணிப்புரி]] - மணிப்புரி - ஆங்கில அகராதி*யை தொகுத்து அளித்தார்.. இது மணிப்புரியம் மொழிக்கான முதல் நவீன அகராதியாகும். இது 1964ஆம் ஆண்டில் தொகுக்கப்பட்டது. இவர் சாகித்திய அகாதமியின் பெல்லோஷிப் பட்டத்தையும், சங்கீத நாடக அகாதமியின் பெல்லோஷிப் பட்டத்தையும் பெற்றவர. இவருக்கு இந்திய அரசின் உயரிய விருதுகளில் ஒன்றான பத்மசிறீ விருது 1987ஆம் ஆண்டில் வழங்கப்பட்டது.

*மணிப்புரி மொழியின் நிலையும் முக்கியத்துவமும்* என்ற நூலையும் எழுதியுள்ளார். இது  1975ஆம் ஆண்டில் வெளியானது.. உத்தரகாண்ட ராமாயணத்தையும், அஷமேத பர்ப மகாபாரதத்தையும், பழைய மணிப்புரி மொழியில் இருந்து தற்கால மணிப்புரி மொழிக்கு எழுத்துப்பெயர்ப்பு செய்து தந்தார்.

## சான்றுகள்

## இணைப்புகள்

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:1920 பிறப்புகள்
பகுப்பு:2011 இறப்புகள்
பகுப்பு:மணிப்பூர் நபர்கள்
பகுப்பு:இந்திய எழுத்தாளர்கள்
பகுப்பு:இந்திய வரலாற்றாளர்கள்
சமூக உட்கட்டமைப்பில் புதுமையை புகுத்துவோருக்கான ஐ.இ.இ.இ விருது

**** என்பது ஐஇஇஇ வழங்கும் தொழில்நுட்பத் துறை சார்ந்த விருதாகும். இதை ஐஇஇஇயின் இயக்குநர் குழுமம் 2011 முதல் வழங்குகிறது. சமூக உட்கட்டமைப்பை நிறுவுவதற்கும், அதன் வளர்ச்சிக்கும், புதுமையான வழிகளை கண்டறிந்து, தகவல் தொழில்நுட்பத்தை பயன்படுத்தி மேம்படுத்துவோருக்கு இவ்விருது வழங்கப்படும்.

இது ஒருவருக்கோ, மூன்று பேர் வரை கொண்ட குழுவுக்கோ வழங்கப்படலாம். இதைப் பெறுவோருக்கு வெண்கலப் பதக்கமும், சான்றிதழும் வழங்கப்படும். இதற்கு ஹிட்டாச்சியும், ஐஇஇஇ கணினி சமூகமும் ஸ்பான்சர் செய்கின்றன.

## விருது பெற்றோர்
* 2016: வில்லியம் எச். சாந்தர்ஸ்
* 2015: தகேமோச்சி இஷீ, ஹிரோகாசு இஹரா, அத்சுனோபு இச்சிகவா
* 2014: பாலாஜி பிரபாகர்

## சான்றுகள்

## இணைப்புகள்
*  விருதைப் பற்றி ஐஇஇஇ தளத்தில்
*  விருது பெற்றோரின் பட்டியல் - ஐ.இ.இ.இ தளம் 

பகுப்பு:பரிசுகளும் விருதுகளும்
நந்தா (நடிகர்)

**நந்தா** (Nandha Durairaj) என்று பரவலாக அறியப்படும் **நந்தா துரைராஜ்** ஒரு தென்னிந்திய திரைப்பட நடிகர் ஆவார். சூர்யா நடிப்பில் வெளியான *[[மௌனம் பேசியதே]]* திரைப்படத்தின் மூலமாக தமிழ்த் திரைப்படத்துறையில் அறிமுகமானார். சங்கரின் தயாரிப்பில் வெளியான *[[ஈரம் (திரைப்படம்)|ஈரம்]]* திரைப்படத்தின் மூலமாக புகழ்பெற்றார். இவர் தமிழ்த் திரைப்படங்களில் மட்டுமே நடித்து வருகிறார்.

## வாழ்க்கைக் குறிப்பு
இவர், கோவையில்  *துரைராஜ்* - *ராணி* இணையருக்கு மகனாகப் பிறந்தார். இவருக்கு *கார்த்திக்* என்ற தம்பி உள்ளார். இவர் முன்னாள் மத்திய அமைச்சர் மு. கண்ணப்பனின் பேரன் ஆவார்.

## திரைப்பட விபரம்
### நடித்த திரைப்படங்கள்

### பின்னணி குரல் கொடுத்தவை

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:1985 பிறப்புகள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:கோயம்புத்தூர் மாவட்ட மக்கள்
1731

**1731** (MDCCXXXI) ஒரு திங்கட்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

## நிகழ்வுகள்
* மார்ச் 16 - புனித உரோமைப் பேரரசு, பெரிய பிரித்தானியா, டச்சுக் குடியரசு, எசுப்பானியா ஆகிய நாடுகளுக்கிடையே வியென்னாவில் உடன்பாடு ஏற்பட்டது.
* ஆகிலேய மாலுமி சார்ல்சு கஃப் அத்திலாந்திக்குப் பெருங்கடலில் கஃப் தீவைக் கண்டுபிடித்தார்.
* ஜான் பெவிசு நண்டு வடிவ நெபுலாவை முதற் தடவையாக அவதானித்தார்.

## பிறப்புகள்
* அக்டோபர் 10 - என்றி கேவண்டிசு, ஆங்கிலேட அறிவியலாளர் (இ. 1810)

## இறப்புகள்
* சனவரி 6 - எடியென்னே பிரான்கோயிஸ் ஜெப்ராய், பிரெஞ்சு வேதியியலாளர் (இ. 1672)
* ஏப்ரல் 24 - டானியல் டீஃபோ, ஆங்கிலேய எழுத்தாளர் (பி. 1660)

## 1731 நாற்காட்டி

## மேற்கோள்கள்
சோனி எக்ஸ்பீரியா சி4

**சோனி எக்ஸ்பீரியா சி4** என்பது ஆண்ட்ராய்டு இயங்குதளத்தில் இயங்கும் திறனறிபேசியாகும். இதை சோனி நிறுவனத்தினர் வெளியிட்டனர். "தாமி(செல்பி) ஸ்மார்ட்போன்" என்ற பெயரின் அறிமுகப்படுத்தப்பட்டது.

## விற்பனை
இது 2015 மே 26ஆம் நாளன்று இந்தியாவில் விற்பனையானது.

## சான்றுகள்

## இணைப்புகள்
* White Paper
* Official Press Release 
* Offical Website

பகுப்பு:நகர்பேசிகள்
பகுப்பு:சோனி எரிக்சன்
கொணவக்கரை பாறை ஓவியங்கள்

**கொணவக்கரை பாறை ஓவியங்கள்**, நீலகிரி மாவட்டத்தில், கோத்தகிரிக்கு அண்மையில் உள்ள கொணவக்கரை என்னும் ஊரின் மலைப்பகுதியில் காணப்படும் பழைய காலத்தைச் சேர்ந்த பாறை ஓவியங்கள் ஆகும். இங்கு விலங்கு உருவங்களும், மனித உருவங்களும் காணப்படுகின்றன.

## ஓவியங்கள்
இங்குள்ள ஓவியங்கள் வெள்ளை நிறங்கொண்டு வரையப்பட்டவை. பெரும்பாலும், கோட்டுருவங்களாக அல்லாமல், நிறம் நிரப்பு முறையில் வரையப்பட்டனவாகத் தோற்றுகின்றன. இவை தடிப்பான தூரிகைகளைக் கொண்டு வரையப்பட்டிருக்கக்கூடும் எனச் சில ஆய்வாளர்கள் கருதுகின்றனர். இங்குள்ள ஒரு ஓவியத்தில் பெரிய மனித உருவம் ஒன்றின் முன் சிறிய வில்லேந்திய மனிதர்கள் காணப்படுகின்றனர். இது ஒரு மந்திரச் சடங்கு நிகழ்வைக் குறிப்பதாக இருக்கலாம் என இராசு பவுன்துரை கருதுகிறார். வில்லேந்திய மனிதர்களைக் கொண்ட ஓவியம் ஒரு போர்க் காட்சியைக் குறிப்பதாக இருக்கலாம் என்பது வேறு சில ஆய்வாளர்களின் கருத்து.

பசுவும் கன்றும், ஆடு, குதிரை போன்ற விலங்குகள் இங்குள்ள ஓவியங்களில் காணப்படுகின்றன. குதிரையில் மனித உருவம் அமர்ந்திருப்பதாகக் காட்டப்பட்டுள்ளது.

## மேற்கோள்கள்

## உசாத்துணைகள்
* பவுன்துரை, இராசு., தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D., Rock Art in Tamilnadu and its Archaeological Perspective.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

பகுப்பு:தமிழ்நாட்டுப் பாறை ஓவியங்கள்
கும்பகோணம் அரியலூர் மாரியம்மன் கோயில்

**கும்பகோணம் அரியலூர் மாரியம்மன் கோயில்** கும்பகோணத்தில் உள்ள மாரியம்மன் கோயில்களில் ஒன்றாகும். 

## இருப்பிடம்
இக்கோயில் கும்பகோணம் உப்புக்காரத் தெருவில் உள்ளது.

## மூலவர்
இக்கோயிலில் கருவறையில் மாரியம்மன் மூலவராக உள்ளார். பச்சைக்காளி, பவளக்காளி, மதுரை வீரன் ஆகியோர் இக்கோயில் வளாகத்தில் உள்ளனர்.

## குடமுழுக்கு
30 சூலை 2014 அன்று பாலாலயம் செய்யப்பட்டு, திருப்பணிகள் தொடங்கப்பட்டு, குடமுழுக்கு 27 ஆகஸ்டு 2015அன்று நடைபெற்றது. 

## மேற்கோள்கள்

பகுப்பு:கும்பகோணத்திலுள்ள அம்மன் கோயில்கள்
பகுப்பு:தமிழ்நாட்டிலுள்ள மாரியம்மன் கோயில்கள்
வெள்ளிக்கோல் வரையன்

**வெள்ளிக்கோல் வரையன்** (Lycodon aulicus) அல்லது இந்திய ஓநாய் பாம்பு என்பது ஒரு நஞ்சற்ற பாம்பு சிற்றினமாகும். இப்பாம்புகள் தெற்கு ஆசியா, தென்கிழக்கு ஆசியா பகுதிகளில் காணப்படுகின்றன.

## விளக்கம்
இந்த பாம்பு வேறுபட்ட வண்ணங்களில் உள்ளது. இந்த பாம்புபை கண்டு கட்டுவிரியன் என குழம்பி கொன்றுவிடுகிறார்கள். இப்பாம்பு சாம்பல்,பழுப்பு அல்லது கருமை நிறமும். பத்துமுதல் இருபது வெள்ளை அல்லது மஞ்சள் நிறப்பட்டைகள் கொண்டிருக்கும். இதன் கரியகண்கள் முன்புறம் துருத்தியபடி இருக்கும். இதன் கண்மணி புலப்படாது. இப்பாம்புகளில் சிறிய இனங்களின் தோல் மெல்லியதாக ஒளி ஊடுருவக்கூடிய வகையில் இருக்கும் இதனால் இதன் உள்ளுருப்புகளை எளிதாகக் காணவியலும். இதன் தலை தட்டையாக லேசான கூர்மையுடன், இருக்கும். இதன் செதில்கள் வழுவழுப்பாகவும், பளபளப்பாகவும் தோன்றும். இதன் உடலுன் அடிப்பகுதி வெளுத்துக் காணப்படும்.

## பரவல்

இப்பாம்பு  பாக்கித்தான் ,இலங்கை , இந்தியா (வடக்கே இமயமலை மற்றும் அசாம் ; மகாராஷ்டிரா), வங்கதேசம் , நேபாளம் , மியான்மார் ( பர்மா), தாய்லாந்து. மலேசியா , இந்தோனேசியா, பிலிப்பைன்ஸ் , சீசெல்சு , மாலத்தீவு,  மொரிசியஸ்,  சீனா ( புஜியான் மாகாணம், குவாங்டாங்  யுன்னான் ,  ஹாங்காங்  போனற பகுதிகள்), இந்தியா மற்றும் இலங்கையில் பொதுவாகக் காணப்படுகிறது. ஆனால் இந்தியாவின்  தென்கிழக்கு கரையோரங்களில் கிடைப்பதற்கரியதாய் உள்ளது . பிலிப்பைன்சின் சில தீவுகளில் மட்டும் காணக்கூடியதாய் உள்ளது .

## நடத்தை

இந்தப் பாம்பு இரவு நேரங்களில் மட்டும் நடமாடக்கூடியது. பகலில் தன் இருப்பிடத்திலேயே இருக்கும்.

## உணவு

இதன் முதன்மை உணவு  பல்லிகள்,  தவளைகள், அரணை  போன்றவை ஆகும். கிட்டத்தட்ட அதன் முதன்மை உணவு என்றால் அரணைதான்  இதன் தாடைகளில் அமைந்த  முன் "கோரை பற்கள்" உணவைக் கடிக்கவும் பல்லிகளை தப்பவிடாமல் பிடித்துக்கொள்ளவும் உதவுகிறது. 

## இனப்பெருக்கம்

பெண் பாம்புகள் ஆண் பாம்புகளை விடப் பெரியதாய் இருக்கும். அவை பருவ மழை தொடங்கும் முன் இனப்பெருக்கம் செய்கின்றன.  நான்கு முதல் பதினோரு முட்டைகளை இடுகின்றன.

செப்டம்பர் அல்லது அக்டோபர் மாதங்களில் குஞ்சு பொரித்து வருகின்றன குஞ்சுகள் சராசரி 14-19 செ.மீ (5½-7⅜ அங்குலம்) நீளம்வரை இருக்கும். 

## மேற்கோள்கள்

பகுப்பு:நச்சுத்தன்மை அற்ற பாம்புகள்
ப. அ. தோமசு

**தோலகட்டி சுவாமி** என அழைக்கப்பட்ட வணக்கத்திற்குரிய **ப. அ. தோமசு அடிகள்** (*B. A. Thomas*, 7 மார்ச் 1886 - 26 சனவரி 1964) செபமாலை துறவற சபையை ஆரம்பித்தவர். ஆசியாவிலேயே முதல் தியான யோகசபையான செபமாலைத்தாசர் சபையை தோலகட்டி என்ற இடத்தில் ஆரம்பித்தவர். கத்தோலிக்கத் திருச்சபையில் புனிதர் நிலைக்கு உயர்த்தப்படுவதற்கு ஆரம்ப நிலையான இறை ஊழியர் என்ற நிலையை திருச்சபையின் உயர் பீடத்தில் இருந்து பெற்றவர்.

## வாழ்க்கைக் குறிப்பு
இலங்கையின் யாழ்ப்பாண நகரில் பாண்டியன்தாழ்வு என்ற ஊரில் பஸ்தியாம்பிள்ளை, லூயிசு அம்மாள் ஆகியோருக்குப் பிறந்தவர் தோமசு அடிகளார். தந்தை பஸ்தியாம்பிள்ளை பாண்டியன்தாழ்வில் அமைந்துள்ள புனித அன்னம்மாள் ஆலயத்தை நிறுவியவர். தோமசு அடிகள் யாழ்ப்பாணம் சம்பத்தரிசியார் கல்லூரியில் கல்வி கற்றார். யாழ்ப்பாண நகரில் பிரபலமான புனித மடுத்தினார் குருமடத்தில் சேர்ந்து இறைப்பணியில் ஈடுபட்டார். ஆங்கிலம், இலத்தீன், தமிழ் மொழிகளில் தேர்ச்சி பெற்றார். 1912 சனவரி 6 இல் குருத்துவத் திருநிலைக்கு உயர்த்தப் பெற்றார்.

சம்பத்தரிசியார் கல்லூரியில் இந்து விடுதி மாணவர்களுக்கு பொறுப்பாளராக யாழ்ப்பாண ஆயராக இருந்த அல்பிரட் கியோமர் அவர்களினால் நியமிக்கப்பட்டார். தோமசு அடிகளின் வாழ்வினால் கவரப்பட்ட பல இந்து மாணவர்கள் கத்தோலிக்கர்களாக மதம் மாறினார்கள்.

## தோலகட்டி ஆசிரமம்
முதலாம் உலகப் போரின் பின்னரான காலகட்டத்தில் இறை பக்தியும் மனித நேயமும் பல உலக நாடுகளில் வற்றியிருந்த காலத்தில், திருத்தந்தை பதினொராம் பத்திநாதர் 1926 பெப்ரவரி 8இல் “திருச்சபை சார்ந்த மறை உண்மை” (*Rerum Ecclesiae*) என்ற புகழ்மிக்க சுற்றுமடலை வெளியிட்டார். இச்சுற்றுமடலில் அவர் மறைபரப்பணி நாடுகளில் மௌன தியான துறவறச்சபைகளின் அவசியத்தை வலியுறுத்தியிருந்தார். இதன் ஒரு செயல்திட்டமாக, யாழ்ப்பாண ஆயர் கியோமரின் பணிப்பில், தோமசு அடிகள், 1928 பெப்ரவரி 2ல் ஆறு தியானயோக சாதகர்களுடன் வடமராட்சியில் வசாவிளான் என்ற இடத்தில் தோலகட்டி செபமாலைத்தாசர் மௌன சபையை ஆரம்பித்தார். இச்சபைக்குத் தற்போது இலங்கையில் கொச்சிக்கடை, யாழ்ப்பாணம், வவுனியா, கண்டி ஆகிய இடங்களில் நான்கு ஆச்சிரமங்களும், இந்தியாவில் பதினொரு ஆச்சிரமங்களும் உள்ளன. செபமாலைக் கன்னியருக்கும் துறவு சபை ஒன்றை 1948 ஆகத்து 22 ஆம் நாள் ஆரம்பித்தார்.

தோமசு அடிகளின் இறப்பின் பின்பு இலங்கை கத்தோலிக்கத் திருச்சபை இவரைப் புனிதராக்கும் நிலைக்கு 1984ம்ஆண்டில் பரிந்துரைத்தார்கள். ஈழப்போர்க் காலத்தில் அடிகளின் சமாதி தோலகட்டியில் அதியுயர் பாதுகாப்பு வலயத்தில் இருந்தமையால் அரசாங்கத்தின் அனுமதியுடன், 2004 மார்ச் 8ஆம் நாள் அவருடைய உடல் அங்கிருந்து எடுக்கப்பட்டு, யாழ்ப்பாணம் அருள் ஆச்சிரமத்தில் அடக்கம் செய்யப்பட்டது.

## மேற்கோள்கள்

## வெளி இணைப்புகள்
*தோலகட்டி வண.தோமஸ் அடிகளாரின் 50ஆவது ஆண்டு நினைவு தினம்

பகுப்பு:1886 பிறப்புகள்
பகுப்பு:1964 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள்
பகுப்பு:இலங்கைத் தமிழ் கிறித்தவக் குருக்கள்
பகுப்பு:இலங்கையின் வட மாகாண நபர்கள்
தமன் (இசையமைப்பாளர்)

**தமன்** அல்லது **எஸ். தமன்** என்று அறியப்படும் **கண்டசாலா சாய் சீனிவாச தமன் சிவகுமார்** என்பவர் ஒரு புகழ்பெற்ற இந்திய திரைப்பட இசையமைப்பாளர் ஆவார். இவர் தெலுங்கு, தமிழ், இந்தி மொழித் திரைப்படங்களுக்கு இசையமைத்து வருகிறார்.

இவர், சங்கர் இயக்கத்தில் வெளியான பாய்ஸ் திரைப்படத்தின் வாயிலாக தமிழ்த் திரைப்படத்துறையில் அறிமுகமானார். இப்படத்தில் நடித்த ஐந்து இளைஞர்களில் ஒருவராக, இசைக்கருவிகளை வாசிப்பவராக நடித்தார். இதன்மூலமாக திரைப்படங்களில் இசையமைக்க வாய்ப்பு கிடைத்தது. *[[சிந்தனை செய்]]* திரைப்படம் இவர் இசையமைத்த முதல் தமிழ்த் திரைப்படமாகும். *[[கிக் (திரைப்படம்)|கிக்]]* திரைப்படம் இவரது இசையமைப்பில் வெளியான முதல் தெலுங்குத் திரைப்படமாகும்.

## திரைப்பட விபரம்
### இசையமைத்த திரைப்படங்கள்.

* காஞ்சனா 
* ஒஸ்தி

### பாடிய பாடல்கள்

### நடித்த திரைப்படங்கள்

## மேற்கோள்கள்

பகுப்பு:வாழும் மக்கள்
பகுப்பு:1983 பிறப்புகள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தெலுங்கு மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
கொத்மலை

**கொத்மலை** (*Kotmale*,  இலங்கையின் மத்திய மாகாணத்திலுள்ள நுவரெலியா மாவட்டத்திலிருக்கும் ஒரு ஊர்.. இது ஒரு நாடாளுமன்றத் தேர்தல் தொகுதியும் ஆகும்.

இலங்கையில் இந்தியத் தமிழர்கள் பெருமளவில் வசிக்கும் ஊர்களில் இது ஒன்று.

## இவற்றையும் பார்க்க
*கொத்மலை ஆறு
*கொத்மலை அணை
*கொத்மலை தேர்தல் தொகுதி

## மேற்கோள்கள்

பகுப்பு:நுவரெலியா மாவட்டத்தில் உள்ள ஊர்களும், நகரங்களும்
சதுரங்கப்பட்டினம் மலைமண்டல பெருமாள் கோயில்

**மலைமண்டலப் பெருமாள் கோயில்**, காஞ்சிபுரம் மாவட்டம் திருக்கழுக்குன்றம் வட்டம், சதுரங்கப்பட்டினம் கிராமத்தில் உள்ளது. சென்னையிலிருந்து மாமல்லபுரம் செல்லும் பாதையில், கல்பாக்கம் அருகே சதுரங்கப்பட்டினம் அமைந்துள்ளது. இக்கோயிலிலுள்ள கருடன் திருவுருவம், எட்டு நாகங்களைக் கொண்டுள்ளதால் அஷ்டநாக கருடன் என அழைக்கப்படுகிறார். இக்கோயிலில் முற்கால கல்வெட்டு உள்ளது.

## மேற்சான்றுகள்

*அருள்மிகு மலைமண்டலப் பெருமாள் திருக்கோயில், தினமலர்-கோயில்கள்
*சித்தர்கள் நோக்கில் சீர்மிகு கோயில்கள் - சதுரங்கப்பட்டினம் , தினகரன், ஆகஸ்டு 30, 2014. 
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
பெள்ளந்தூர் ஏரி

**பெள்ளந்தூர் ஏரி** (கன்னடம்: ಬೆಳ್ಳಂದೂರು ಕೆರೆ/ಕೊಳ/ಹಳ್ಳ), தென்கிழக்கு பெங்களூரில் உள்ள ஏரியாகும். இது பெள்ளந்தூர் சாக்கடைத் திட்டத்தின் தெற்குப் பகுதிகளையும் தென்கிழக்குப் பகுதிகளையும் சார்ந்த பகுதியாகும். பெள்ளந்தூர் ஏரி சுமார் 148 சதுர கி.மீ. (37,000 ஏக்கர்கள்) பரப்பளவில் அமைந்துள்ளது. 

இந்த ஏரி நீரானது கிழக்கே வரத்தூர் ஏரிக்கும், அங்கிருந்து பிங்கானி ஆற்று பாசனத்திற்கும் செல்கிறது. தற்போது இந்த ஏரியானது கழிவுநீரால் மாசடைந்துள்ளது. 2015-ஆம் ஆண்டு மே மாதத்தில் இந்த ஏரியின் நுரையினால் தீப்பிடித்து பல மணிநேரம் எரிந்தது குறிப்பிடத்தக்கது.

## புவியியல்
பெள்ளந்தூர் ஏரி, பெங்களூரில் அமைந்துள்ள நீர்நிலைகளில் முக்கியமான ஒன்றாகும். தென்பெண்ணை ஆற்றின் பகுதியையும், வரத்தூர் ஏரியையும் சார்ந்துள்ளது இந்த ஏரி. இப்பகுதியில் உள்ள வணிக வளாகங்களாலும், குடியிருப்புப் பகுதிகளாலும், இப்பகுதி மாசடைந்து நிலத்தடி நீர் குறைந்து காணப்படுகிறது

## படக்காட்சியகம்

Eutrophication_of_Lake_Bellandur.jpg|ஆகாயத்தாமரை படர்ந்து நீர்வாழ் உயிரனங்களுக்கு பாதிப்பு ஏற்படுத்தி வருகிறது
Dying_Lake_Bellandur.jpg|மாலை வேளையில் பெள்ளந்தூர்


## குறிப்புகள்

பகுப்பு:பெங்களூர்
பகுப்பு:கர்நாடக ஏரிகள்
மணிப்பூரில் விளையாட்டுகள்

மணிப்பூருக்கு  என தனித்துவமான விளையாட்டுகள் உண்டு.

## வெளியரங்க விளையாட்டுகள்
முக்னா, போலோ, தேங்காயை பயன்படுத்தி விளையாடும் ரக்பி, படகுப் போட்டி ஆகியவை வெளியரங்க விளையாட்டுகளாகும்.

### முக்னா

முக்னா என்பது மற்போர் வகை விளையாட்டாகும். பழங்காலந்தொட்டே இந்த விளையாட்டை அரசரோ, உள்ளூர் அமைப்புகளோ நடத்திவந்திருக்கின்றன. வெற்றி பெறுவோர்க்கு வாகையர் பட்டமும், உப்புப் பொதியும், கையால் நெய்யப்பட்ட உடையும் வழங்கப்படும்.

### யூபி லக்பி
இது ரக்பி காற்பந்து விளையாட்டை ஒத்திருக்கும். பந்துக்கு பதிலாக தேங்காயை பயன்படுத்துவர். இந்த விளையாட்டு பசும்புல் தரையில் நடத்தப்படும். விளையாட்டு தொடங்கும் முன் தேங்காய், விழாவை தலைமை தாங்குபவரிடம் தரப்படும். ஒரு அணியினர், இந்த தேங்காயை வைத்துக் கொண்டே இலக்குக் கோட்டை தாண்ட வேண்டும். எதிர்தரப்பினர் தடுக்க முயன்று, தேங்காயை பிடுங்கினால் அவர்களுக்கும் புள்ளிகள் வழங்கப்படும். இது ஆண்டு தோறும் நடத்தப்பட்ட விளையாட்டாகும். அப்பகுதியின் அரசர் தலைமையேற்று விளையாட்டை கண்டுகளிப்பார்.

## உள்ளரங்க விளையாட்டுகள்
### கங்கு

இதை ஆண்களும் பெண்களும் விளையாடுவர் இரு அணியினர் விளையாடக் கூடிய விளையாட்டில், இலக்கை குறிவைத்து அடிக்க வேண்டும்.

## சான்றுகள்

பகுப்பு:மணிப்பூர்
பகுப்பு:இந்தியாவில் மாநிலங்கள்/ ஒன்றியங்கள் வாரியாக விளையாட்டு
கிழங்கு

right|thumb|240x240px|Oca tubers
**கிழங்குகள்** என்பவை ஒரு தாவரம் அதற்குத் தேவையான சத்துக்களையும், உணவுகளையும் சேமித்து வைத்துக் கொள்ளும் உருமாற்றமடைந்த பாகங்கள். கடுங்குளிர் மாதங்களிலோ, கடும் வெயில் காலங்களிலோ போதுமான உணவை உற்பத்தி செய்து கொள்ள முடியாமல் போகும் போது, தமக்குத் தேவையான உணவை கிழங்குகளிலிருந்தே அத் தாவரங்கள் எடுத்துக் கொள்ளும். அதே போல, அடுத்த பருவ காலத்திற்கு ஏதுவாய் முளைக்கவும், கலவியற்ற இனப்பெருக்கத்தில் ஈடுபடவும் கிழங்குகள் தேவையான சத்துக்களையும், ஆற்றலையும் தருகின்றன. கிழங்குகள் ஒரு தாவரத்தின் தண்டுகளிலிருந்து முளைப்பதாக சிலரும்; மாறாக அதன் வேர்களிலிருந்து முளைப்பதாக சிலரும் கருதுவார்கள்.

## தண்டுக் கிழங்குகள்
**தண்டுக் கிழங்குகள்** என்பவை தண்டு வேர்களிலிருந்தோ, தண்டு ஓடுகளிலிருந்தோ (stolon) வளரும் பருத்த சதைப்பற்றுள்ள பாகம் ஆகும். தண்டுக் கிழங்குகளின் மேற்புறத்திலிருந்து முதன்மைத் தண்டுகளும், இலைகளும் முளைக்கும். அதன் கீழ்ப்புறத்திலிருந்து வேர்கள் விடும். தண்டுக் கிழங்குகள் தாவரங்களில் ஒரு பக்கத்திலோ, மண்ணிற்கு நெருங்கிய இடத்திலோ முளைக்கக் கூடியவை. மண்ணுக்கு கீழே கிடக்கின்ற தண்டுக் கிழங்குகள் அதிக காலம் சத்துக்களைச் சேமித்து வைத்திருப்பதில்லை. சில தாவரங்களில் தண்டுக் கிழங்குகள் சிறுத்து விதைகள் போலக் தென்படுவதும் உண்டு. கோடை காலங்களில் தண்டுக் கிழங்குகள் சுருங்கி விடும். பின்னர் ஏதுவான நிலை வருகின்ற சமயத்தில் முளைவிடத் தொடங்கும். பிகோனியா போன்ற தாவரங்களின் தண்டுக் கிழங்குகள் பல காலத்திற்கு உயிர்ப்புடன் இருக்கக் கூடியவை. ஆனால் சில தாவரங்களில் இலைகள் முளைக்கின்ற வரை மட்டுமே தண்டுக் கிழங்குகள் இருக்கும். அதன் பின் சுருங்கி, காய்ந்து சருகாகிவிடுகின்றன.

### உருளைக்கிழங்குகள்
உருளைக்கிழங்குகள் கூட தண்டுக் கிழங்கு வகையைச் சேர்ந்தவையே. அதன் தண்டு ஓடுகள் பருத்து, சேமிப்பு உறுப்புக்களாக வளர்ச்சியடைந்து விடுகின்றன.

## வேர்க் கிழங்குகள்
thumb|350x350px|Freshly dug sweet potato plants with tubers.
**[[சேமிப்பு வேர்|வேர்க் கிழங்குகள்]]** என்பவை, சில தாவரங்களின் முதன்மை வேர்களோ, வேற்றிட வேர்களோ உணவைச் சேமித்து வைப்பதனால் பருத்து சதைப்பற்றுடன் காணப்படும். அந்தப் பருத்த பாகங்கள் சேமிப்பு வேர்கள் எனவும், வேர்க் கிழங்குகள், கிழங்குவேர்கள் எனவும் அறியப்படுகின்றன. 

## குறிப்புகள்

## வெளி இணைப்புகள்

பகுப்பு:தாவர உடற்கூற்றியல்
பகுப்பு:தாவர அமைப்பியல்
பகுப்பு:தாவர இனப்பெருக்கம்
பகுப்பு:கிழங்குகள்
கரிம-ஒட்சிசன் பிணைப்பு

**கரிம-ஒட்சிசன் பிணைப்பு** (*Carbon-oxygen bond*) என்பது கரிமத்திற்கும் ஒட்சிசனுக்கும் இடையிலான பங்கீட்டுவலுப் பிணைப்பு ஆகும். கரிம-ஒட்சிசன் பிணைப்பானது ஒற்றைப் பிணைப்பாகவோ (C-O) இரட்டைப் பிணைப்பாகவோ (C=O) மும்மைப் பிணைப்பாகவோ (C≡O) காணப்படலாம். C-O பிணைப்புக்கு எத்தனோலையும் (CH3CH2OH) C=O பிணைப்புக்குக் காபனீரொட்சைட்டையும் (CO2) C≡O பிணைப்புக்குக் காபனோரொட்சைட்டையும் (CO) எடுத்துக்காட்டுகளாகக் குறிப்பிடலாம்.

## ஒட்சிசன் தொழிற்பாட்டுக் கூட்டங்கள்
கரிம-ஒட்சிசன் பிணைப்புகள் பின்வரும் தொழிற்பாட்டுக் கூட்டங்களில் காணப்படுகின்றன.

## மேற்கோள்கள்

பகுப்பு:வேதிப் பிணைப்பு
சூர்யநகரி விரைவுவண்டி

thumb | வலது**சூர்யநாகரி விரைவுவண்டி** என்பது இந்திய இரயில்வேயினால் இயக்கப்படுகின்ற விரைவுவண்டி ஆகும். இது ஜோத்பூர் சந்திப்புக்கும், பாந்திரா முனையத்துக்கும் இடையே பயணிக்கிறது.

## வழித்தடம்
இந்த வண்டியின் வழித்தடம் பின்வருமாறு.
* ஜோத்பூர் சந்திப்பு
* லூனி சந்திப்பு
* பாலி மார்வாடு
* மார்வாடு சந்திப்பு
* ரானி
* ஃபால்னா
* ஜவாய் பாந்து
* ஆபு ரோடு
* பாலன்பூர் சந்திப்பு
* மகசேனா சந்திப்பு
* அகமதாபாத் சந்திப்பு
* ஆனந்து சந்திப்பு
* வடோதரா சந்திப்பு
* அங்கலேஷ்வர் சந்திப்பு
* சூரத்து
* போரிவலி
* பாந்திரா முனையம்

## சான்றுகள்

பகுப்பு:இந்திய விரைவுவண்டிகள்
எண்ணெய்ப் பனையன்

**எண்ணெய்ப் பனையன்** அல்லது **பட்டை ஓலைப்பாம்பு** (Banded kukri snake) என்பது ஒரு நஞ்சற்ற பாம்பு இனமாகும். இது இலங்கை, இந்தியா, வங்காளதேசம், பாக்கித்தான், பூட்டான், பர்மா, தாய்லாந்து, நேபாளம் ஆகிய நாடுகளில் காணப்படுகிறது.
 இப்பாம்பு ஓர் இரவாடி ஆகும்.  

## விளக்கம்
இப்பாம்புகள் செந்நிறத்திலோ அல்லது சாம்பல் கலந்த பழுப்பு நிறத்திலோ இருக்கும். பளபளப்பான செதில்களுடன், கூரற்ற தலை கொண்டு இருக்கும். இதன் கண்மணிகள் உருண்டையாக நன்கு புலப்படும்வகையில் இருக்கும். இதன் உடலில் கருப்பு அல்லது கரும்பழுப்பு நிறத்தில் பட்டைகள் இருக்கும். தலை மேலே உள்ள பட்டைகள் அம்புக் குறி போன்று தெளிவாகக் காணப்படும். உடலின் அடிப்பகுதி வெளுத்துக் காணப்படும். பல்லி போன்ற இதன் இரைகளைப் பிடிக்க ஏதுவாக இதற்கு வளைந்த கூரியபற்கள் இருக்கும்.

இப்பாம்பின் மொத்த நீளம் 24 அங்குலமும், வால் 3.5 அல்குலமும்  இருக்கும். (பெண் பாம்பு 640 மிமீ, வால் 100 மிமீ)

இப்பாம்புகள் இந்தியா, நேபாள இமயமலைப் பகுதிகளில் 4100 அடி உயரம்வரை உள்ளதாக பதிவு செய்யப்பட்டுள்ளது. 

## மேற்கோள்கள்

பகுப்பு:நச்சுத்தன்மை அற்ற பாம்புகள்
பகுப்பு:ஒலிகோடான்
பாந்திரா முனையம்

**பாந்திரா முனையம்**, இந்திய நகரமான மும்பையின் பாந்திராவில் உள்ளது. இது மும்பையில் உள்ள ஆறு முனையங்களில் ஒன்று. மற்றவை சத்திரபதி சிவாசி தொடருந்து நிலையம், மும்பை சென்ட்ரல், லோகமானிய திலக் முனையம் (குர்லா முனையம்), தாதர்(மத்திய ரயில்வே) & தாதர் (மேற்கு ரயில்வே).

## தொடர்வண்டிகள்

* 12215/16 - தில்லி சராய் ரோகில்லா - பாந்திரா முனையம் கரீப் ரத் விரைவுவண்டி
* 12247/48 - பாந்திரா முனையம் - ஹசரத் நிசாமுதீன் யுவா விரைவுவண்டி
* 12471/72 - சுவராஜ் விரைவுவண்டி (ஜம்மு தாவி வரை)
* 12479/80 - சூர்யநகரி விரைவுவண்டி (சோத்பூர் வரை)
* 12907/08 - மகாராஷ்டிரா சம்பர்க் கிராந்தி விரைவுவண்டி (தில்லி ஹசரத் நிசாமுதீன் வரை)
* 12925/26 - பஸ்சிம் விரைவுவண்டி (அம்ரித்சர் வரை)
* 19019/20 - தேராதூன் விரைவுவண்டி (தேராதூன் வரை)
* 19027/28 - பாந்திரா முனையம் - ஜம்மு தாவி விவேக் விரைவுவண்டி (ஜம்மு தாவி வரை)
* 19049/50 - பாந்திரா - பட்னா விரைவுவண்டி

## மேலும் காண்க
* பாந்திரா-வொர்லி கடற்பாலம்

## சான்றுகள்

பகுப்பு:இந்தியத் தொடருந்து நிலையங்கள்
உலகளாவிய இந்தி மாநாடு

**உலகளாவிய இந்தி மாநாடு** என்பது இந்திய அரசினால் நடத்தப்படுகின்ற மாநாடு ஆகும். இதில் உலகின் பல பகுதிகளில் இருந்தும் வந்திருக்கும் இந்தி எழுத்தாளர்கள், கவிஞர்கள் போன்றோர் பங்கேற்பர். ஒவ்வொரு மாநாட்டிலும் விருதுகளும் பரிசுகளும் வழங்கப்படும்.

## வரலாறு

## சான்றுகள்

## இணைப்புகள்
*  அதிகாரப்பூர்வ இணையத்தளம் 
* இரண்டாவது அதிகாரப்பூர்வ இணையத்தளம் 

பகுப்பு:இந்தி
பகுப்பு:மாநாடுகள்
சம்பர்க் கிராந்தி விரைவுவண்டி

**சம்பர்க் கிராந்தி விரைவுவண்டி** என்பது இந்தியாவில் இயக்கப்படும் விரைவு வகைத் தொடர்வண்டியாகும். இதை இந்திய இரயில்வே இயக்குகிறது. இந்தியாவின் பல்வேறு மாநிலங்களிலுள்ள நகரங்களை அந்நாட்டின் தலைநகரான புது தில்லியுடன் இணைக்கும் நோக்கில் தொடங்கப்பட்ட அதிவேகத் தொடர்வண்டிச் சேவையாகும்

## வண்டிகள்
முதன்முதலாக 8 பெப்ரவரி 2004 இல் கர்நாடக சம்பர்க் கிராந்தி விரைவுவண்டிச் சேவை தொடங்கப்பட்டது. 2016 ஆம் ஆண்டில் 49 சம்பர்க் கிராந்தி வண்டிகள் இயங்குகின்றன.

## சான்றுகள்

## இணைப்புகள்
* சம்பர்க் கிராந்தி வண்டிகள் - இந்தியன்ரயில்இன்போ தளம்

பகுப்பு:இந்திய விரைவுவண்டிகள்